Loosdrecht

Loosdrecht is da Nam vo om Doaf in da Gmoa Wijdemeren. Es liegd in da Holländischn Provinz Noad-Holland. Loosdrecht bstehd aus zwoa Tei: Oid (Oud)-Loosdrecht unds vui gressare Nei (Nieuw)-Loosdrecht. Loosdrecht hod im Joar 2004 8970 Eihwohna ghod. Es liegd nohe vo da Rundfunkstod Hilversum. Loosdrecht liegd inmiddn vo fimf Seen oda Teich. Diese san im 14. Joarhundad duach Obgrobunga entstondn. Da Ort is fia Wossaspoat bekonnd, den vui Gäst aus Deitschland do betreim. Loosdrecht is aa bekonnd gwesn fia sei Porzellanmanufaktua. Da Pforra Joannes de Mol hod des ois Oabatsprojekt grindd. Bis 2003 woa Loosdrecht a sejbststendige Gmoa. 2003 is de Gmoa zammglegd worn mid de Orte: Nederhorst den Berg, Kortenhoef und 's-Graveland. Domid is de neie Gmoa Wijdemeren entstondn. Bis 2003 woa Loosdrecht a Tei vo da Provinz Utrecht, owa is duach de Zammlegung a Tei vo Noad-Holland worn. Longe Zeid woan Loosdrecht und sei Umgebung Eingtum vo da Adlsfamij Van Amstel van Mijnden. Buagermoasta C.J. Hacke van Mijnden (1875–1890) Mr. H.Th. s'Jacob (1906–1909) Jhr. Q.J. van Swinderen (1912–1915) Vunderink (1955-1969) Mw. M.K. van Langeveld-Berckel (VVD) (1981–1997) J.J. Gieskens (1998–2003) lezda Buagamoasta von Loosdrecht Schau aa Loosdrechtsche Plassen Im Netz VVV Loosdrecht